sukhrobnurali/uzbek-legal-corpus huggingface dataset:
TOVARLAR IMPORTINI BOJXONA-TARIF JIHATDAN BOShQARIShNI TAKOMILLAShTIRIShGA OID QOʻShIMChA ChORA-TADBIRLAR TOʻGʻRISIDA
(resolution, 2017-09-30)

Oʻzbekiston Respublikasi hududiga isteʼmol tovarlarining ayrim turlarini olib kirishni yanada optimallashtirish va xalqaro amaliyotda umumeʼtirof etilgan bojxona bojlarini hisoblash usullarini joriy qilish maqsadida: 1. 2011-yilning 1-avgustidan boshlab tovarlarning ayrim turlariga import boji stavkalari ilovaga* muvofiq oʻrnatilsin. 2. Belgilansinki, 2011-yilning 1-iyuliga qadar “vaqtinchalik saqlash” bojxona rejimida joylashtirilgan tovarlarni 2011-yilning 1-oktabrigacha erkin muomalaga chiqarishda Oʻzbekiston Respublikasi Prezidentining “Tashqi iqtisodiy faoliyatni tartibga solish borasidagi qoʻshimcha chora-tadbirlar toʻgʻrisida” 2009-yil 5-avgustdagi PQ-1169-sonli qarori bilan tasdiqlangan stavkalar qoʻllanadi. 2011-yilning 1-oktabridan boshlab “vaqtinchalik saqlash” rejimidan erkin muomalaga chiqariladigan mazkur tovarlarga ushbu qaror bilan tasdiqlangan import bojxona bojlari qoʻllaniladi. 3. Oʻzbekiston Respublikasi Davlat bojxona qoʻmitasi olib kirilayotgan tovarlarning bojxona rasmiylashtiruvi boʻyicha oʻrnatilgan tartibga qatʼiy rioya etilishini taʼminlasin, ularning qonunga xilof ravishda olib kirilishiga yoʻl qoʻyilmasligi va bojxona toʻlovlari toʻgʻri hisoblanishi ustidan taʼsirchan nazorat oʻrnatsin. 4. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi Oʻzbekiston Respublikasining manfaatdor vazirliklari va idoralari bilan birgalikda bir oy muddatda qonun hujjatlariga mazkur qarordan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 5. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
BARChA TURDAGI RADIOELEKTRON VOSITALAR VA YUQORI ChASTOTALI QURILMALARNI OʻZBEKISTON RESPUBLIKASIDA QAYTA IShLASh (ZAMONAVIYLAShTIRISh), IShLAB ChIQARISh VA ChET ELDAN OLIB KIRISh UChUN RADIOChASTOTA POLOSALARI (NOMINALLAR) AJRATISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(order, 2021-03-31)

Oʻzbekiston Respublikasining “Radiochastota spektri toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1999-y., 1-son, 16-modda) va Oʻzbekiston Respublikasi Vazirlar Mahkamasining 1998-yil 10-iyuldagi 293-son “Chastota spektridan foydalanish, teleradiodasturlarni shakllantirish va tarqatish hamda maʼlumotlar uzatish samaradorligini oshirish yuzasidan qoʻshimcha chora-tadbirlar toʻgʻrisida”gi (Oʻzbekiston Respublikasi Hukumati qarorlari toʻplami, 1998-y., 7-son, 26-modda) hamda 2004-yil 7-maydagi 215-son “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi qarorlariga (Oʻzbekiston Respublikasi qonun hujjatlari toʻplami, 2004-yil, 19-son, 220-modda) muvofiq, buyuraman: 1. Barcha turdagi radioelektron vositalar va yuqori chastotali qurilmalarni Oʻzbekiston Respublikasida qayta ishlash (zamonaviylashtirish), ishlab chiqarish va chet eldan olib kirish uchun radiochastota polosalari (nominallar) ajratish tartibi toʻgʻrisida nizomga (roʻyxat raqami 1399, 2004-yil 20-avgust) (Oʻzbekiston Respublikasi qonun hujjatlari toʻplami, 2004-yil, 33-son, 378-modda) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASINING BERILGAN RADIOChASTOTALARINI XALQARO-HUQUQIY HIMOYA QILISh TOʻGʻRISIDAgi NIZOMGA OʻZGARTIRIShLAR VA QOʻShIMChA KIRITISh HAQIDA
(order, 2021-03-31)

Oʻzbekiston Respublikasining “Radiochastota spektri toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1999-y., 1-son, 16-modda) va Oʻzbekiston Respublikasi Vazirlar Mahkamasining 1998-yil 10-iyuldagi 293-son “Chastota spektridan foydalanish, teleradiodasturlarni shakllantirish va tarqatish hamda maʼlumotlar uzatish samaradorligini oshirish yuzasidan qoʻshimcha chora-tadbirlar toʻgʻrisida”gi (Oʻzbekiston Respublikasi Hukumati qarorlari toʻplami, 1998-y., 7-son, 26-modda) hamda 2004-yil 7-maydagi 215-son “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi qarorlariga (Oʻzbekiston Respublikasi qonun hujjatlari toʻplami, 2004-yil, 19-son, 220-modda) muvofiq, buyuraman: 1. Oʻzbekiston Respublikasining berilgan radiochastotalarini xalqaro-huquqiy himoya qilish toʻgʻrisidagi nizomga (roʻyxat raqami 1397, 2004-yil 6-avgust) (Oʻzbekiston Respublikasi qonun hujjatlari toʻplami, 2004-yil, 31-son, 362-modda) ilovaga* muvofiq oʻzgartirishlar va qoʻshimcha kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
RADIOChASTOTA SPEKTRI MONITORINGINI AMALGA OShIRISh TARTIBI TOʻGʻRISIDA NIZOMGA OʻZGARTIRIShLAR KIRITISh HAQIDA
(order, 2021-12-03)

Oʻzbekiston Respublikasining “Radiochastota spektri toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1999-y., 1-son, 16-modda) va Oʻzbekiston Respublikasi Vazirlar Mahkamasining 2004-yil 7-maydagi 215-son “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2004-yil, 19-son, 220-modda) muvofiq buyuraman: 1. Radiochastota spektri monitoringini amalga oshirish tartibi toʻgʻrisidagi nizomga (roʻyxat raqami 1413, 2004-yil 23-sentabr) (Oʻzbekiston Respublikasi qonun hujjatlari toʻplami, 2004-yil, 38-39-son, 430-modda) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI HUDUDIDA RADIOChASTOTA SPEKTRI VA RADIOELEKTRON VOSITALARDAN FOYDALANIShNI TARTIBGA SOLISh TOʻGʻRISIDAGI NIZOMGA OʻZGARTIRIShLAR VA QOʻShIMChA KIRITISh HAQIDA
(order, 2021-03-31)

Oʻzbekiston Respublikasining “Radiochastota spektri toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 1999-y., 1-son, 16-modda) va Oʻzbekiston Respublikasi Vazirlar Mahkamasining 2004-yil 7-maydagi 215-son “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2004-yil, 19-son, 220-modda) muvofiq buyuraman: 1. Oʻzbekiston Respublikasi hududida radiochastota spektri va radioelektron vositalardan foydalanishni tartibga solish toʻgʻrisidagi nizomga (roʻyxat raqami 1531, 2005-yil 7-dekabr) (Oʻzbekiston Respublikasi qonun hujjatlari toʻplami, 2005-y., 49-50-son, 372-modda) ilovaga* muvofiq oʻzgartirishlar va qoʻshimcha kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTIShLAR KIRITISh TOʻGʻRISIDA
(decree, 2019-02-01)

Oʻzbekiston Respublikasi Prezidenti devonining Oliy Majlis, siyosiy va jamoat tashkilotlari bilan hamkorlik qilish xizmati tashkil etilishi munosabati bilan: 1. Oʻzbekiston Respublikasi Prezidentining baʼzi farmonlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasi Prezidenti devonining Oliy Majlis, siyosiy va jamoat tashkilotlari bilan hamkorlik qilish xizmati Davlat maslahatchisi zimmasiga yuklansin. 1. Oʻzbekiston Respublikasi Prezidentining “Oʻzbekiston Respublikasi Prezidenti huzuridagi Amaldagi qonun hujjatlari monitoringi institutini tashkil qilish toʻgʻrisida” 2005-yil 2-apreldagi PF-3590-son Farmoni 2-bandining toʻrtinchi xatboshidagi “Oʻzbekiston Respublikasi Prezidenti devonining Ijro etuvchi, qonun chiqaruvchi va sud hokimiyati tarmoqlari faoliyatini muvofiqlashtirish xizmati” soʻzlari “Oʻzbekiston Respublikasi Prezidenti devonining Oliy Majlis, siyosiy va jamoat tashkilotlari bilan hamkorlik qilish xizmati” degan soʻzlar bilan almashtirilsin. 2. Oʻzbekiston Respublikasi Prezidentining 2011-yil 4-maydagi PF-4305-son Farmoni bilan tasdiqlangan Oʻzbekiston Respublikasi Prezidenti huzuridagi Amaldagi qonun hujjatlari monitoringi institutining ustavida: 5-bandning oʻn ikkinchi xatboshidagi “Oʻzbekiston Respublikasi Prezidentining ijro etuvchi, qonun chiqaruvchi va sud hokimiyati tarmoqlari faoliyatini muvofiqlashtirish boʻyicha Davlat maslahatchisi xizmati” soʻzlari “Oʻzbekiston Respublikasi Prezidenti devonining Oliy Majlis, siyosiy va jamoat tashkilotlari bilan hamkorlik qilish xizmati” degan soʻzlar bilan almashtirilsin; 7-bandda: ikkinchi xatboshidagi “Institut direktori lavozimi boʻyicha ayni bir vaqtning oʻzida Oʻzbekiston Respublikasi Prezidentining ijro etuvchi, qonun chiqaruvchi va sud hokimiyati tarmoqlari faoliyatini muvofiqlashtirish boʻyicha Davlat maslahatchisining oʻrinbosari hisoblanadi” degan soʻzlar chiqarib tashlansin; uchinchi—beshinchi xatboshilar tegishli ravishda ikkinchi — toʻrtinchi xatboshilar deb hisoblansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA (VAZIRLAR MAHKAMASINING “XALQ TAʼLIMI HUDUDIY ORGANLARI TUZILMASINI TAKOMILLAShTIRISh TOʻGʻRISIDA” 2011 YIL 1 MARTDAGI 52-SON QARORI)
(resolution, 2021-02-22)

Vazirlar Mahkamasining “Xalq taʼlimi hududiy organlari tuzilmasini takomillashtirish toʻgʻrisida” 2011-yil 1-martdagi 52-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. 3. Vazirlar Mahkamasining 2008-yil 23-avgustdagi 191-son qarori bilan tasdiqlangan “Yangi avlod” Respublika bolalar ijodiyoti festivali nizomining 15-bandidagi “tuman (shahar) xalq taʼlimi boʻlimlarida” soʻzlari “xalq taʼlimi muassasalari faoliyatini metodik taʼminlash va tashkil etish tuman (shahar) boʻlimlarida” soʻzlari bilan almashtirilsin.
VAZIRLAR MAHKAMASINING “RESPUBLIKA OLIMPIYA ZAXIRALARI TENNIS MAKTABINING FAOLIYATINI TAShKIL ETISh ChORA-TADBIRLARI TOʻGʻRISIDA” 2008 YIL 13 IYuNDAGI 132-SON QARORIGA OʻZGARTIRIShLAR KIRITISh HAQIDA
(resolution, 2011-06-16)

Respublika olimpiya zaxiralari tennis maktabi negizida yuqori klassli tennischilarni tayyorlash tizimini yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Respublika olimpiya zaxiralari tennis maktabining faoliyatini tashkil etish chora-tadbirlari toʻgʻrisida” 2008-yil 13-iyundagi 132-son qaroriga (Oʻzbekiston Respublikasi QT, 2008-y., 6-son, 30-modda) ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. 1. 1-bandning uchinchi xatboshi quyidagi tahrirda bayon qilinsin: “Respublika olimpiya zaxiralari tennis maktabiga har yili 12 nafargacha iqtidorli, qoidaga koʻra, 11-12 yoshdagi sportchilar 5 yil muddatga oʻqish uchun qabul qilinadi, sportchilarning umumiy kontingenti 60 nafar”. 2. Respublika olimpiya zaxiralari tennis maktabi toʻgʻrisida nizomning 12 va 13-bandlari quyidagi tahrirda bayon qilinsin: “12. Respublika olimpiya zaxiralari tennis maktabiga, qoidaga koʻra, 11-12 yoshdagi (umumtaʼlim maktabida oʻqiyotgan yoki 5-sinfiga oʻtayotgan) sportchilar qabul qilinadi. Respublika olimpiya zaxiralari tennis maktabida oʻqish muddati 5 yilni tashkil etadi. Har yili Respublika olimpiya zaxiralari tennis maktabiga 12 oʻquvchi qabul qilinadi, sportchilarning umumiy kontingenti — 60 kishi. 13. Ayrim hollarda yuksak sport natijalariga ega boʻlgan 11 yoshdan kichik oʻquvchilar qabul qilinishi mumkin”.
ShIFOKOR RETSEPTISIZ SOTILADIGAN DORI VOSITALARINING ROʻYXATINI TASDIQLASh TOʻGʻRISIDA
(order, 2012-04-28)

Oʻzbekiston Respublikasining “Dori vositalari va farmatsevtika faoliyati toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1997-y., 4-5-son, 120-modda) hamda Oʻzbekiston Respublikasi Vazirlar Mahkamasining 1994-yil 6-avgustdagi 404-son “Respublikada dori-darmonlar va tibbiy buyumlar bilan taʼminlashni va ularni taqsimlashni yaxshilashga doir kechiktirib boʻlmaydigan chora-tadbirlar toʻgʻrisida”gi qaroriga muvofiq buyuraman: 1. Shifokor retseptisiz sotiladigan dori vositalarining roʻyxati ilovaga muvofiq tasdiqlansin. 2. Oʻzbekiston Respublikasi sogʻliqni saqlash vazirining 2009-yil 21-dekabrdagi 371-son “Shifokor retseptisiz sotiladigan dori vositalarining roʻyxatini tasdiqlash toʻgʻrisida”gi buyrugʻi (roʻyxat raqami 2062, 2010-yil 13-yanvar) (Oʻzbekiston Respublikasi qonun hujjatlari toʻplami, 2010-y., 1-2-son, 11-modda) oʻz kuchini yoʻqotgan deb hisoblansin. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XUSUSIY TADBIRKORLAR YuRIDIK ShAXS TAShKIL ETMASDAN ShUGʻULLANIShI MUMKIN BOʻLGAN FAOLIYAT TURLARI ROʻYXATIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2011-06-10)

Yuridik shaxs tashkil etmasdan xususiy tadbirkorlik faoliyati amalga oshirilishini yanada tartibga solish maqsadida Vazirlar Mahkamasi qaror qiladi: 1. Vazirlar Mahkamasining 2011-yil 7-yanvardagi 6-son qarori (Oʻzbekiston Respublikasi QT, 2011-y., 1-son, 3-modda) bilan tasdiqlangan Xususiy tadbirkorlar yuridik shaxs tashkil etmasdan shugʻullanishi mumkin boʻlgan faoliyat turlari roʻyxatiga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. II boʻlim quyidagi tahrirda bayon qilinsin: 2. 9-band quyidagi tahrirda bayon qilinsin: 3. 18-band quyidagi tahrirda bayon qilinsin: 4. III boʻlimga quyidagi mazmundagi 35-1-band qoʻshilsin: 5. 36-band quyidagi tahrirda bayon qilinsin: 6. 43-bandga “shuningdek rassomlik sanʼati” soʻzlari qoʻshilsin. 7. Quyidagi mazmundagi 68—74-bandlar qoʻshilsin: 8. Izohga quyidagi mazmundagi xatboshi qoʻshilsin: “Ushbu Roʻyxat doirasida oʻz faoliyatini amalga oshiradigan xususiy tadbirkorlar qonun hujjatlarida belgilangan tartibda tashqi iqtisodiy faoliyat bilan shugʻullanishlari mumkin”.
GIYOHVANDLIK VOSITALARI YOKI PSIXOTROP MODDALARNI NOTIBBIY ISTEʼMOL QILUVChI ShAXSLARNI, GIYOHVANDLIK YOKI ZAHARVANDLIK BILAN KASALLANGAN BEMORLARNI HISOBGA OLISh VA KUZATIB BORISh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChA KIRITISh HAQIDA
(order, 2011-06-03)

Oʻzbekiston Respublikasi “Giyohvandlik vositalari va psixotrop moddalar toʻgʻrisida”gi (Oʻzbekiston Respublikasi Oliy Majlisining Axborotnomasi, 1999-y., 9-son, 210-modda) hamda “Voyaga yetmaganlar oʻrtasida nazoratsizlik va huquqbuzarliklarning profilaktikasi toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 39-son, 341-modda) qonunlariga muvofiq buyuraman: 1. Oʻzbekiston Respublikasi sogʻliqni saqlash vazirining 2005-yil 15-iyundagi 278-son buyrugʻi (roʻyxat raqami 1494, 2005-yil 15-iyul) (Oʻzbekiston Respublikasi qonun hujjatlari toʻplami, 2005-y., 28-29-son, 212-modda) bilan tasdiqlangan Giyohvandlik vositalari yoki psixotrop moddalarni notibbiy isteʼmol qiluvchi shaxslarni, giyohvandlik yoki zaharvandlik bilan kasallangan bemorlarni hisobga olish va kuzatib borish tartibi toʻgʻrisidagi yoʻriqnomaga ilovaga muvofiq oʻzgartirish va qoʻshimcha kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Quyidagi mazmundagi 21-band bilan toʻldirilsin: “21. Ushbu Yoʻriqnoma giyohvandlik vositalari yoki psixotrop moddalarni notibbiy isteʼmol qiluvchi, shuningdek giyohvandlik yoki zaharvandlik bilan kasallangan voyaga yetmagan bemorlarni hisobga olish va kuzatib borishga tatbiq etilmaydi”. 2. 3-bandning toʻrtinchi xatboshisidagi “yoshi oʻn toʻrtga toʻlmagan voyaga yetmaganlarga esa — ularning ota-onasi yoki boshqa qonuniy vakillarining iltimosiga yoxud ularning roziligiga koʻra” degan soʻzlar chiqarib tashlansin. 3. Mazkur oʻzgartirish va qoʻshimcha Oʻzbekiston Respublikasi Bosh prokuraturasi va Ichki ishlar vazirligi bilan kelishilgan.
OʻZBEKISTON RESPUBLIKASI BANKLARI TOMONIDAN VALYUTAVIY SVOP OPERATSIYALARINI AMALGA OShIRISh TARTIBI TOʻGʻRISIDAGI NIZOMGA QOʻShIMChA KIRITISh HAQIDA
(resolution, 2020-09-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-yil, 12-son, 247-modda), “Valyutani tartibga solish toʻgʻrisida”gi (yangi tahrirda) (Oʻzbekiston Respublikasi Oliy Majlisining Axborotnomasi, 2004-yil, 1-2-son, 6-modda) qonunlari va Oʻzbekiston Respublikasi Vazirlar Mahkamasining 2011-yil 28-apreldagi 123-son “Oʻzbekiston Respublikasi Prezidenti I.A. Karimovning Xitoy Xalq Respublikasiga qilgan tashrifi mobaynida erishilgan kelishuvlarning amalga oshirilishi va ikki tomonlama hamkorlikni yanada rivojlantirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2011-y., 18-son, 179-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 28-iyundagi 15/1-sonli qarori (roʻyxat raqami 1839, 2008-yil 24-iyul) (Oʻzbekiston Respublikasi qonun hujjatlari toʻplami, 2008-y., 29-30-son, 293-modda) bilan tasdiqlangan “Oʻzbekiston Respublikasi banklari tomonidan valyutaviy svop operatsiyalarini amalga oshirish tartibi toʻgʻrisidagi nizom”ga ilovaga muvofiq qoʻshimcha kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Quyidagi tahrirdagi 47-band bilan toʻldirilsin: “47. Mazkur Nizom qoidalari Oʻzbekiston Respublikasi Markaziy bankining xalqaro bitimlari doirasida tuzilgan Markaziy bank va vakolatli banklar oʻrtasidagi valyutaviy svop operatsiyalariga qoʻllanilmaydi. Ushbu operatsiyalar savdo tizimidan tashqarida bevosita Markaziy bank va vakolatli banklar oʻrtasida tomonlarning kelishuvlariga asosan amalga oshiriladi”.
XALQARO SHARTNOMANI TASDIQLASH TOʻGʻRISIDA
(resolution, 2011-06-02)

Xalqaro huquq normalariga muvofiq hamda respublika iqtisodiyoti tarmoqlari uchun kadrlar tayyorlash va qayta tayyorlash sohasidagi hamkorlikni yanada kengaytirish maqsadida: 1. Mustaqil Davlatlar Hamdoʻstligida qatnashuvchi davlatlarning Tabiiy va suyultirilgan gazdan motor yonilgʻisi sifatida foydalanish sohasida mutaxassislar tayyorlash, qayta tayyorlash va malakasini oshirish boʻyicha hamkorlik qilish toʻgʻrisida 2010-yil 21-may kuni Sankt-Peterburg shahrida imzolangan bitim tasdiqlansin. 2. “Oʻzbekneftgaz” Milliy xolding kompaniyasi hamda Oʻzbekiston Respublikasi Oliy va oʻrta maxsus taʼlim vazirligi mazkur Bitimning amalga oshirilishi uchun masʼul boʻlgan vakolatli organlar etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani hamda Bitimning amalga oshirilishi uchun masʼul boʻlgan vakolatli organlar toʻgʻrisida depozitariyga tegishli bildirishnoma yoʻllasin. 4. Oʻzbekiston Respublikasi Vazirlar Mahkamasi hamda Oʻzbekiston Respublikasi Oliy va oʻrta maxsus taʼlim vazirligi bilan “Oʻzbekneftgaz” Milliy xolding kompaniyasi rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 5. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2011-06-02)

1. Oʻzbekiston Respublikasi Hukumati bilan Iordaniya Hoshimiylar Qirolligi Hukumati oʻrtasida 2011-yil 30-mart kuni Toshkent shahrida imzolangan Bojxona ishlarida oʻzaro koʻmaklashish toʻgʻrisidagi bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2011-05-31)

1. Oʻzbekiston Respublikasi Hukumati va Yevropa Ittifoqi bilan Yevropa Atom Energiyasi Hamjamiyati oʻrtasida 2011-yil 24-yanvar kuni Bryussel shahrida (Belgiya Qirolligi) imzolangan Oʻzbekiston Respublikasida Yevropa Ittifoqi delegatsiyasini taʼsis etish uning imtiyozlari va immunitetlari toʻgʻrisida Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomani kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnomani yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
SUGʻURTAChILARNING MOLIYAVIY BARQARORLIGINI YaNADA OShIRIShGA OID QOʻShIMChA ChORA-TADBIRLAR TOʻGʻRISIDA
(resolution, 2017-09-30)

Oʻzbekiston Respublikasi Prezidentining “2011 — 2015-yillarda respublika moliya-bank tizimini yanada isloh qilish va barqarorligini oshirish hamda yuqori xalqaro reyting koʻrsatkichlariga erishishning ustuvor yoʻnalishlari toʻgʻrisida” 2010-yil 26-noyabrdagi PQ-1438-sonli qaroriga muvofiq hamda sugʻurta faoliyatini yanada takomillashtirish, sugʻurtachilarning kapitallashuvi va moliyaviy barqarorligini oshirish, shuningdek sugʻurta xizmatlaridan foydalanuvchilarning huquqlari himoya qilinishini taʼminlash maqsadida: 1. Oʻzbekiston Respublikasi Moliya vazirligi va Iqtisodiyot vazirligining ilovaga muvofiq sugʻurta faoliyati turlariga qarab, sugʻurtachilarning ustav kapitali minimal miqdorlarini 2012 — 2014-yillar mobaynida bosqichma-bosqich, tabaqalashtirilgan tarzda oshirib borish toʻgʻrisidagi taklifi qabul qilinsin. Ishlab turgan sugʻurta kompaniyalari (sugʻurtachilar) ustav kapitali miqdorlarining ushbu qarorda belgilangan talablar va muddatlarga muvofiq holga keltirilishini taʼminlasinlar. 2. Oʻzbekiston Respublikasi Moliya vazirligi Davlat soliq qoʻmitasi bilan birgalikda mazkur qarorning 1-bandi talablariga javob bermaydigan sugʻurtachilarning litsenziyalari amal qilishini qonun hujjatlarida oʻrnatilgan tartibda toʻxtatib qoʻyish va tugatish choralarini koʻrsin. 3. Oʻzbekiston Respublikasi Prezidentining “Sugʻurta xizmatlari bozorini yanada isloh qilish va rivojlantirishga oid qoʻshimcha chora-tadbirlar toʻgʻrisida” 2008-yil 21-maydagi PQ-872-sonli qarorining 1 va 2-bandlari 2012-yilning 1-iyulidan boshlab oʻz kuchini yoʻqotgan deb hisoblansin. 4. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.